Česko Slovenská SuperStar (2020)

Česko Slovenská SuperStar bola séria medzinárodnej relácie z roku 2020. Išlo o šieste pokračovanie známe skôr už iba pod názvom Superstar, ktoré bolo vysielané na jar 2020 na českej TV Nova a slovenskej TV Markíza. Televízie potvrdili šieste pokračovanie speváckej súťaže v lete roku 2019, kedy bola zároveň spustená kampaň na nábor účinkujúcich. Víťazskou tejto série Superstar sa stala Barbora Piešová.
Porota.
Televízie predstavili kompletné zloženie porotcov pre 6. ročník dňa 29. novembra 2019. Bolo potvrdené, že porotu vôbec po prvýkrát v histórii tejto relácie bude tvoriť až päť členov. Ako doposiaľ vo všetkých ročníkoch federálnej aj slovenskej verzie SuperStar, sa do porotcovského kresla vrátil stabilný člen Pavol Habera. Podobne ako v predošlom ročníku si rolu porotcu vyskúšal jeden z bývalých účastníkov, v tomto ročníku to bola Monika Bagárová, ktorá súťažila v ročníku 2009. Ako úplný nováčik sa k nej pripojila česká herečka zo seriálu Ulice Patricie Pagáčová. Ďalším nováčikom bol slovenský hudobník, spevák, skladateľ a moderátor Marián Čekovský a päticu uzatvoril český moderátor Leoš Mareš, ktorý moderoval tri z predošlých piatich ročníkov SuperStar, ale vôbec prvýkrát sa predstavil ako porotca.
Leoš Mareš moderuje taktiež oba živé prenosy.
Super výber.
80 najlepších súťažiacich vybraných z castingov postúpilo do ďalšej fázy, takzvaného Super Výberu, ktorý bol v tomto ročníku rozdelený do viacerých častí a predstavoval jedinú vyraďovaciu fázu do samotných živých finálových kôl.
Bunker (TOP 80).
Prvá časť Super výberu sa odohrávala v bunkri Drnov neďaleko Prahy, ktorý v súčasnosti slúži ako múzeum protivzdušnej obrany. V rámci tejto vyraďovacej fáze pred porotou bez hudobného sprievodu zaspievali úseky piesní dievčatá rozdelené do päťčlenných skupín. Tie na základe vystúpení porota buď vyradila alebo posunula ďalej. Chlapci, nakoľko ich do tejto fázy postúpilo menej, postúpili všetci ďalej bez prechodu touto fázou.
Následne vybraní speváci vystúpili ešte jednotlivo s piesňou podľa vlastného výberu. Porota opäť časť z nich vyradila a v súťaži ďalej pokračovalo 48 najlepších.
Divadlo (TOP 48).
Ďalšia časť Super Výberu sa odohrávala v mestskom divadle v Karlových Varoch. Súťažiaci boli rozdelení do štvoríc a pred porotou vystúpili s pridelenou pesničkou, na ktorej nácvik mala štvorica iba jeden deň. Na základe výkonov porota posunula do ďalšej časti Super výberu 26 najlepších.
Duetá (TOP 26).
Natáčanie tretej časti SuperVýberu prebiehalo v luxusnom hoteli Imperial v Karlových Varoch. Posledná 26ka najlepších spevákov tentokrát vystúpila pred porotou vo dvojiciach v sprievode klavíra.
Finálny výber (TOP 18).
Posledných 18 najlepších spevákov sa predstavilo jednotlivo v poslednej časti Super Výberu, ktorá sa natáčala v nočnom klube Epic v Prahe. Ide o poslednú fázu pred samotnými živými finálovými prenosmi. Vôbec po prvýkrát v histórii SuperStar sa semifinále neodohrávalo live pred živým publikom, ale bolo dopredu natočené.
Finále.
V dôsledku pandémie koronavírusu COVID-19 odvysielali televízie Markíza a Nova v šiestej federálnej sérii SuperStar iba dve živé finálové kolá bez prítomnosti divákov. Samotné Superfinále tak prebehlo 31. mája 2020.
SuperFinále.
Do Superfinále sa dostalo TOP 5 spevákov:
TOP 3 - The Best of SuperStar.
Víťazkou Super Star 2020 sa stala Barbora Piešová .